# Bentres-sztélé

### A Wikipédiából, a szabad lexikonból.

Bentres-sztélé, a Kr. e. III. századból származó egyiptomi elbeszélés. hieroglifákkal kőbe vésett szövegben egy oszlopon olvasható, amelyet a párizsi Louvreban őriznek. A felirat II. Ramszesz kori dátumot tartalmaz és az ő korában történt eseményeket mond el, de nyelvi sajátosságai miatt csak a Ptolemaioszok uralkodása alatt készülhetett. A szöveg szerint II. Ramszesz sógornője, Behten ország (talán Baktria fejedelmének a leánya, Bentres megbetegedett. A fáraó először egy orvost küldött hozzá, ám az a démontól megszállt betegen nem tudott segíteni. Erre a thébai Honszu isten csodatévő szobrát viszik hozzá, ez kiűzi a démont. Behten fejedelme magánál akarja tartani az istent, de amikor álmában azt látja, hogy az aranysólyomként repül vissza a hazájába, megérti, hogy el kell engednie.

Megjelent a mű magyar fordítása is, az „A paraszt panaszai" (Budapest, 1963) című antológiában.

Részlet a szövegből:

...Történt a 15. uralkodási év, semu évszak második hónapjának 22. napján. Őfelsége Thébában, a városok úrnőjében tartózkodott, hogy atyját, Amon-Rét, a két ország trónjainak urát dicsőítse a „Déli Hárem", az első alkalom kedvenc helyének szép ünnepén. Akkor jelentették őfelségének: Baktria fejedelmének követe van itt; sok ajándékot hozott magával a királyi feleség számára. Őfelsége elé vitték ajándékaival együttés azt mondta őfelségét dicsőítvén: „Dicséret Néked, kilenc íj Réje. Mi érted élünk." Miután ezt elmondta, megcsókolta a földet őfelsége előtt. Ismét szólott őfelsége előtt: „Eljöttem Hozzád, Uralkodó, Uram, Bentres miatt, Neferuré királyi feleség húga miatt. Egy betegség egyesült tagjaival. Küldjön felséged egy bölcset, hogy lássa őt. Akkor azt mondta őfelsége: Hozzátok nekem az Élet Háznak testületét és a székhely tanácsosait! Azon nyomban eléje hozták. Őfelsége így szólt: Íme, összehívattatok, hogy hallgassátok meg a következőt. Hozzatok nekem közületek egy találékony embert, aki ír ujjaival. Dzsehutiemheb királyi írnok őfelsége elé lépett. Őfelsége megparancsolta, hogy menjen Baktriába e követtel együtt.

## [szerkesztés] Források

Pecz: Ókori lexikon

Istenek, szentek, démonok Egyiptomban (Kairosz kiadó, Budapest, 2003)

A lap eredeti címe "http://hu.wikipedia.org../../../b/e/n/Bentres-szt%C3%A9l%C3%A9.html"

Kategória: Ókori egyiptomi irodalom

##### Views

- Szócikk
- Vitalap
- Aktuális változat

##### Keresés